Greek Legal Document

Category: 141

Content:
9. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 44741 της 21/29 Σεπτ. 1960 (ΦΕΚ Β΄ 422)  Περί των όρων και υποχρεώσεων υφ’ ων επιτρέπεται η παρασκευή οινοζύθου και τρόπου βεβαιώσεως και εισπράξεως του φόρου καταναλώσεως. Έχοντες υπ’ όψει τας διατάξεις των άρθρ. 3 και 10 του Ν.Δ. 3337/55 «περί παρασκευής και διαθέσεως αφρώδους οινοπνευματούχου ποτού υπό το όνομα «οινόζυθος» εξ αμπελίτου οίνου, ως και φορολογήσεως αυτού», αποφασίζομεν: (Αντί της σελ. 260,03) Σελ. 260,03(α) Φορολογία Οίνου 28.Δ.α.8-9 Χορήγησις αδείας λειτουργίας Άρθρ.1.-1.Η κατά το άρθρ. 1 παρ. 1 του Ν.Δ. 3337/1955 «περί παρασκευής και διαθέσεως αφρώδους οινοπνευματούχου ποτού υπό το όνομα «οινόζυθος» εξ αμπελίτου οίνου, ως και φορολογήσεως αυτού», παρασκευή και διάθεσις εις την κατανάλωσιν αφρώδους οινοπνευματούχου ποτού εις φιάλας υπό το όνομα «οινόζυθος» εκ γνησίου οίνου ξηρού αμπελίτου, αραιουμένου δι’ ύδατος τη προσθήκη λυκίσκου μετά ή άνευ σακχαρούχων ουσιών και χρωματιζομένου τη προσθήκη κεκαυμένης ζακχάρεως (καραμέλας) και εισπιέσεως διοξειδίου του άνθρακος, επιτρέπεται μόνον εις ειδικά εργοστάσια, άτινα κέκτηνται την κατά νόμον άδειαν ιδρύσεως (σκοπιμότητος) και τοιαύτην λειτουργίας από μηχανολογικής εγκαταστάσεως και άτινα κείνται εις πόλεις ένθα λειτουργεί Παράρτημα του Γενικού Χημείου του Κράτους. 2.Οι ιδιοκτήται ειδικών εργοστασίων παραγωγής οινοζύθου οφείλουσιν εν μήνα προ της 1 Ιανουαρίου εκάστου έτους, εάν προτίθενται από της ημέρας ταύτης να άρξωνται της εργασίας αυτών, ή να συνεχίσωσιν αυτήν, ή ένα μήνα προ πάσης μεταγενεστέρας ενάρξεως της εργασίας αυτών, να υποβάλωσιν εις το Γενικόν Χημείον του Κράτους δια του αρμοδίου Παραρτήματος αυτού, αίτησιν περί τούτου, εν η δέον να ορίζωσι: α)Το όνομα και επώνυμον του εργοστασιάρχου και του εν περιπτώσει απουσίας αντιπροσώπου αυτού. β)Την πόλιν και την θέσιν εν η κείται το εργοστάσιον. γ)Τον αριθμόν και χρονολογίαν της αδείας ιδρύσεως του εργοστασίου, ως και τον τοιούτον της αδείας λειτουργίας του εργοστασίου από μηχανολογικής εγκαταστάσεως. δ)Τα ειδικά μηχανήματα τα δια την παρασκευήν του οινοζύθου χρησιμοποιούμενα μεθ’ απασών των συναφών μηχανικών εγκαταστάσεων μετά λεπτομερούς περιγραφής τούτων, ως και τον αριθμόν και χωρητικότητα των δεξαμενών και δοχείων, των προοριζομένων δια την εναπόθηκευσιν του εισαγομένου αμπελίτου οίνου την κατεργασίαν αυτού προς παρασκευήν οινοζύθου, ως και του παραγομένου οινοζύθου. ε)Την ανά 24ωρον δυνατήν παραγωγήν εις έτοιμον προς κατανάλωσιν προϊόν και  ς)Την εφαρμοζομένην μέθοδον παρασκευής. 3.Η υπηρεσία του αρμοδίου Χημικού παραρτήματος, προβαίνει εις την επαλήθευσιν της αιτήσεως και συντάσσει περί τούτου έκθεσιν, εν η εκτός των άλλων γίνεται λεπτομερής μνεία περί της πληρώσεως ή μη των εν τη επομένη παρ. 4 προϋποθέσεων. Η έκθεσις υποβάλλεται μετά των σχετικών εις την Γενικήν Διεύθυνσιν του Γενικού Χημείου του Κράτους. Σελ. 260,04(α) 4.Το Γενικόν Χημείον του Κράτους, μετά τον έλεγχον της αιτήσεως ταύτης και λαμβάνον υπ’ όψει τα εν τη σχετική εκθέσει του Χημικού του Παραρτήματος διαλαμβανόμενα, χορηγεί ειδικήν άδειαν λειτουργίας προς παρασκευήν οινοζύθου, μετά προηγουμένην κατάθεσιν παρά τω Γενικώ Χημείω του Κράτους υπό του εργοστασιάρχου της κατά το άρθρ. 4 του Ν.Δ. 3337/55 οριζομένης εγγυήσεως και εφ’ όσον συντρέχουσιν αι ακόλουθοι προϋποθέσεις: α)Τα μηχανήματα εμφιαλώσεως του εργοστασίου δέον να λειτουργώσι δια μηχανικής ή ηλεκτρικής ενεργείας και ουχί δια της χειρός. β)Εφ’ εκάστου μηχανήματος πωματισμού φιαλών δέον να είναι εγκατεστημένος στερεώς μηχανικός μετρητής καταγράφων τον αριθμόν των πωματιζομένων φιαλών. γ)Η κατά 24ωρον δυνατή παραγωγή του εργοστασίου εις έτοιμον προς κατανάλωσιν εμφιαλωμένον ποτόν βάσει των μηχανημάτων εμφιαλώσεως, των επί των μηχανημάτων πωματισμού φιαλών τοποθετημένων μηχανικών μετρητών και των λοιπών εγκαταστάσεων δέον να ανέρχεται τουλάχιστον εις 5000 χιλιόγραμμα. δ)Το εργοστάσιον δέον να κέκτηται εγκαταστάσεις και να διαθέτη εν γένει τα απαιτούμενα μέσα, δι’ ων να εξασφαλίζεται η τήρησις των όρων της καθαριότητος και υγιεινής δια το παρασκευαζόμενον προϊόν, εφαρμοζομένων εν προκειμένω των σχετικών διατάξεων του Κώδικος «περί τροφίμων ποτών και αντικειμένων κοινής χρήσεως», των αφορωσών την παρασκευήν αεριούχων ποτών και  ε)Ο εργοστασιάρχης δέον να διαθέτη δωμάτιον δια γραφείον εν των εργοστασίω δια τον επιτηρητήν και φυλάκιον προς διαμονήν του φύλακος του εργοστασίου. 5.Η χορηγηθείσα άδεια δύναται να ανακληθή εν περιπτώσει μη τηρήσεως των δια της παρούσης οριζομένων όρων και υποχρεώσεων δι’ αποφάσεως ημών, μετά γνώμην του Συμβουλίου Φορολογίας Οινοπνεύματος. 28.Δ.α.9 Φορολογία Οίνου Εγκατάστασις μηχανικών μετρητών, έλεγχος, σφράγισις τούτων Άρθρ.2.-1.Η δαπάνη δια την προμήθειαν και εγκατάστασιν των κατά την παρ. 4 εδάφ. β΄ του προηγουμένου άρθρου μηχανικών μετρητών επί των μηχανημάτων πωματισμού φιαλών βαρύνει τον εργοστασιάρχην, προ της τοποθετήσεως των οποίων δεν δύναται να επιτραπή η λειτουργία του εργοστασίου. 2.Οι εργοστασιάρχαι οφείλουσιν, οσάκις πρόκειται να εγκαταστήσωσι μηχανικόν μετρητήν επί μηχανήματος πωματισμού φιαλών προς καταμέτρησιν των πωματιζομένων πλήρων δι’ οινοζύθου φιαλών, να γνωστοποιήσωσι τούτο δι’ αιτήσεώς των προς το αρμόδιον Παράρτημα του Γενικού Χημείου του Κράτους, όπως τούτο ορίση τον επιτηρητήν του εργοστασίου, παρουσία του οποίου και μόνον θέλει ενεργηθή η τοποθέτησις. Δια την τοποθέτησιν των μετρητών εκλέγεται κατάλληλον μέρος επί των μηχανημάτων πωματισμού φιαλών, τοιούτον ώστε να φωτίζεται απλέτως υπό του φωτός, η δε οπισθία πλευρά του μετρητού να απέχη του τοίχου εις τρόπον ώστε να είναι ευχερής εξ όλων των πλευρών η εξέτασις των εξωτερικών μερών του μετρητού υπό του επιτηρητού του εργοστασίου. 3.Μετά την τοποθέτησιν του μετρητού και την εξέλεγξιν της κανονικής λειτουργίας αυτού σφραγίζεται και καλύπτεται ούτος δια καλύμματος χαλκίνου, προσαρμοζομένου καταλλήλως επί του μετρητού και σφραγίζεται εις τα ειδικά προς τούτο μέρη ένθα φέρει οπάς προς δίοδον του δια την σφράγισιν χρησιμοποιουμένου σύρματος. Η σφράγισις τόσον του μετρητού όσον και του καλύμματος ενεργείται δια της σφραγίδος της χρησμοποιουμένης προς σφράγισιν των αποστακτικών μηχανημάτων των οινοπνευματοποιών Β΄ Κατηγορίας. 4.Περί των ανωτέρω συντάσσεται το οικείον πρωτόκολλον, ενώ αναγράφεται ο σημειούμενος επί του μετρητού αύξων αριθμός, το ποσόν των επιτεθεισών σφραγίδων, ο αύξων αριθμός της χρησιμοποιηθείσης σφραγίδος ως και ο αριθμός των χρησιμοποιηθέντων καλύκων. Το πρωτόκολλον τούτο όπερ προσυπογράφει και ο εργοστασιάρχης ή ο αντιπρόσωπος αυτού συντάσσεται εις τριπλούν, εξ ων το έν παραδίδεται εις τον εργοστασιάρχην, το δεύτερον τηρείται υπό του αρμοδίου Παραρτήματος του Γενικού Χημείου του Κράτους και το τρίτον υποβάλλεται το ταχύτερον εις την Γενικήν Διεύθυνσιν του Γενικού Χημείου του Κράτους. 5.Οι εργοστασιάρχαι παραγωγής οινοζύθου οφείλουσι να παρακολουθώσι την πορείαν των μετρητών και να εξελέγχωσι την ακρίβειαν των ενδείξεων αυτών δια μετρήσεως των πωματιζομένων πλήρων δι’ οινοζύθου φιαλών, οσάκις δε παρατηρήσωσιν ανωμαλίαν τινά ή βλάβην να ειδοποιώσι πάραυτα τον επιτηρητήν του εργοστασίου. Οι επιτηρηταί των εργοστασίων παραγωγής οινοζύθου οφείλουσιν επίσης να ελέγχωσιν εκάστοτε την κανονικήν λειτουργίαν των μετρητών, οσάκις δε παρατηρήσωσιν ανωμαλίαν τινά όσον αφορά την αρίθμησιν των πωματιζομένων πλήρων δι’ οινοζύθου φιαλών, οφείλουσι να προβαίνωσιν εις την αποσφράγισιν αυτών, τον καθαρισμόν και εν ανάγκη εις την επισκευήν τούτων υπό του εργοστασιάρχου, να δοκιμάζωσιν αυτούς εκ νέου. Μεθ’ εκάστην αποσφράγισιν και σφράγισιν μετρητού συντάσσονται υπό του ενεργήσαντος αυτήν τα οικεία πρωτόκολλα, συμφώνως προς τα εν παρ. 4 του παρόντος άρθρου οριζόμενα, εν τοις οποίοις αναγράφεται η αιτία της αποσφραγίσεως, το μετά την τυχόν γενομένη επιδιόρθωσιν ευρεθέν αποτέλεσμα της δοκιμασίας του μετρητού, ως και η αρχή και το τέλος των ενδείξεων του αριθμητήρος τούτου. 6.Ο επιτηρητής του εργοστασίου προβαίνει παρουσία και του εργοστασιάρχου την 15 ην  και εις το τέλος εκάστου μηνός εις την ανάγνωσιν των ενδείξεων των επί των μηχανημάτων πωματισμού φιαλών τοποθετημένων μηχανικών μετρητών και την σύνταξιν εις τριπλούν των οικείων πρωτοκόλλων εξ ων έν υποβάλλεται πάραυτα εις την Γενικήν Διεύθυνσιν του Γενικού Χημείου του Κράτους, το δεύτερον παραδίδεται εις τον εργοστασιάρχην, το δε τρίτον δια το αρχείον του αρμοδίου Παραρτήματος του Γενικού Χημείου του Κράτους. Προ πάσης αλλαγής της χωρητικότητος των χρησιμοποιουμένων υπό του εργοστασιάρχου φιαλών προς πλήρωσιν τούτων δι’ οινοζύθου, υποχρεούται ούτος όπως υποβάλη αίτησιν περί τούτου εις το αρμόδιον Παράρτημα του Γενικού Χημείου του Κράτους, αναφέρων άμα και την χωρητικότητα, όπερ δια του επιτηρητού του εργοστασίου προβαίνει εις την ανάγνωσιν των ενδείξεων των επί των μηχανημάτων πωματισμού φιαλών τοποθετημένων μηχανικών μετρητών και την σύνταξιν του  οικείου πρωτοκόλλου, ούτινος αντίτυπον μετ’ αντιγράφου της αιτήσεως υποβάλλεται εις την Γενικήν Διεύθυνσιν του Γενικού Χημείου του Κράτους. Η εις γραμμάρια οινοζύθου περιεκτικότης των διαφόρου χωρητικότητος φιαλών ελέγχεται παρά του επιτηρητού συντασσομένου πρωτοκόλλου εις τριπλούν, ούτινος αντίτυπον υποβάλλεται εις την Γενικήν Διεύθυνσιν του Γ.Υ .Κ. (Αντί της σελ. 260,05) Σελ. 260,05(α) Φορολογία Οίνου 28.Δ.α.9 7.Κατά τας ημέρας και ώρας καθ’ ας το εργοστάσιον λειτουργεί τα δοχεία τα χρησιμοποιούμενα δια την ψύξιν και τον εμπλουτισμόν του οινοζύθου δια διοξειδίου του άνθρακος ως και οι κρουνοί τούτων πλην του κρουνού δι ου ο οινόζυθος διοχετεύεται εις τα εμφιαλωτικά μηχανήματα, διατελούσιν εσφραγισμένα. 8.Κατά τας ημέρας και ώρας καθ’ ας το εργοστάσιον δεν λειτουργεί, ως και εν περιπτώσει διακοπής των εργασιών τούτου σφραγίζονται άπαντα τα μηχανήματα, συντασσομένου του οικείου πρωτοκόλλου συμφώνως προς τα ένα παρ. 4 του παρόντος άρθρα οριζόμενα. 9.Εάν κατά τον διενεργούμενον μικροσκοπικόν έλεγχον των πωματισθεισών και υπό του μηχανικού μετρητού καταμετρηθεισών φιαλών, προς διαπίστωσιν της καθαρότητος του εν αυταίς ενεχομένου οινοζύθου, τινές τούτων παρουσιάζωσι θόλωμα ή ξένας ύλας (τρίμματα φελλού κλπ.), εξ αιτίας των οποίων αύται κρίνονται ακατάλληλοι προς διάθεσιν εις την κατανάλωσιν, ο εργοστασιάρχης δι’ εγγράφου αιτήσεώς του καλεί τον επιτηρητήν του εργοστασίου όπως διαπιστώση τας ανωμαλίας ταύτας, προβαίνει δε είτα ούτος εις την καταμέτρησιν των ούτω ακαταλλήλων προς διάθεσιν φιαλών οινοζύθου, την εκκένωσιν και παράδοσιν εις τον εργοστασιάρχην του περιεχομένου τούτων και συντάσσει πρωτόκολλον εις τριπλούν προσυπογραφόμενον και υπό του εργοστασιάρχου ή του νομίμου αναπληρωτού αυτού, ενώ θα αναγράφωνται η αιτία της εκκενώσεως των φιαλών οινοζύθου, το σύνολον των εκκενωθεισών φιαλών και η χωρητικότης εκάστης φιάλης, το σύνολον εις χιλιόγραμμα του ούτω παραδοθέντος οινοζύθου εις τον εργοστασιάρχη. Έν αντίτυπον τούτου παραδίδεται εις τον εργοστασιάρχην, το δεύτερον υποβάλλεται το ταχύτερον εις την Γενικήν Διεύθυνσιν του Γενικού Χημείου του Κράτους το δε τρίτον τηρείται εις το αρχείον του αρμοδίου Παραρτήματος του Γενικού Χημείου του Κράτους. 10.Εν περιπτώσει καθ’ ην κατά την παστερίωσιν  των πωματισθεισών και υπό του μηχανικού μετρη τού καταμετρηθεισών φιαλών οινοζύθου επέλθη  θραύσις φιαλών, ότε το περιεχόμενον τούτων απόλ λυται, ο εργοστασιάρχης δι’ εγγράφου αιτήσεώς  του καλεί τον επιτηρητήν του εργοστασίου  όστις προβαίνει εις την εξακρίβωσιν  Σελ. 260,06(α) των θραυσθεισών φιαλών και την σύνταξιν του οικείου πρωτοκόλλου εις τριπλούν προσυπογραφομένου και υπό του εργοστασιάρχου ή του νομίμου αναπληρωτού αυτού, εν ω αναγράφονται ο αριθμός των θραυσθεισών φιαλών, η χωρητικότης εκάστης τούτων, ως και το σύνολον εις χιλιόγραμμα του ούτω απολεσθέντος οινοζύθου. Έν αντίτυπον τούτου παραδίδεται εις τον εργοστασιάρχην το δεύτερον μετ’ αντιγράφου της αιτήσεως υποβάλλεται το ταχύτερον εις την Γενικήν Διεύθυνσιν του Γενικού Χημείου του Κράτους το δε τρίτον τηρείται εις το αρχείον του αρμοδίου Παραρτήματος του Γενικού Χημείου του Κράτους. 11.Εφ’ όσον το εργοστάσιον ευρίσκεται εν συνεχή λειτουργία κατά τας εργασίμους ώρας, τα εν παρ. 9 και 10 του παρόντος άρθρου πρωτόκολλα δύνανται να συντάσσωνται ουχί τμηματικώς, αλλά εν καθ’ εκάστην ημέραν δι’ εκάστην περίπτωσιν. Έλεγχος και εποπτεία εργοστασίων παραγωγής οινοζύθου - Τήρησις βιβλίου Άρθρ.3.-1.Οι εισάγοντες εις τα εργοστάσιά των παραγωγής οινοζύθου οίνους αμπελίτας ξηρούς, γλεύκος εκ χλωρών σταφυλών ή χλωράς σταφίδος ελευθέρου εμπορίου συμπεπυκνωμένου ή μη οφείλουσιν άμα τη παραλαβή και προ πάσης κατεργασίας τούτων να ειδοποιήσωσι τον επιτηρητήν του εργοστασίου, όπως προβή ούτος εις την καταμέτρησιν και δειγματοληψίαν προς εξακρίβωσιν των βαθμών οινοπνεύματος και σακχάρου (μπωμέ) αυτών και εάν πληρώσι του υπό του άρθρ. 3 του Νόμ. 3501/1928 καθοριζομένους όρους και προκειμένου περί συμπεπυκνωμένου γλεύκους τους τοιούτους του άρθρ. 2 της υπ’ αριθ. 34251/10.12.1948 αποφάσεως ημών «περί των όρων, διατυπώσεων και περιορισμών καθ’ ους επιτρέπεται η παραγωγή και διάθεσις του συμπεπυκνωμένου γλεύκους». 28.Δ.α.9 Φορολογία Οίνου 2.Δεν επιτρέπεται η αποθήκευσις οίνων και γλεύκους εκ χλωρών σταφυλών ή χλωράς σταφίδος ελευθέρου εμπορίου συμπεπυκνωμένου ή μη και οινοζύθου εις δεξαμενάς ή δοχεία πριν ή εξελεγχθή η χωρητικότης τούτων υπό της υπηρεσίας του αρμοδίου Παραρτήματος του Γενικού Χημείου του Κράτους. 3.Οι εργοστασιάρχαι παραγωγής οινοζύθου υποχρεούνται να τηρώσι βιβλίον ηριθμημένον κατά σελίδα και θεωρημένον υπό του Διευθυντού του αρμοδίου Παραρτήματος του Γενικού Χημείου του Κράτους, ενώ δέον να εγγράφωσιν ανελλιπώς και άνευ διαγραφών ή ξεσμάτων, τας εκάστοτε εισαγομένας ποσότητας εις χιλιόγραμμα και λίτρα οίνων ξηρών αμπελιτών και γλεύκους εκ χλωρών σταφυλών ή χλωράς σταφίδος ελευθέρου εμπορίου συμπεπυκνωμένου ή μη μετά των βαθμών οινοπνεύματος και σακχάρου (μπωμέ) αυτών, συμφώνως προς τα οριστικά αποτελέσματα της χημικής αναλύσεως τούτων, τας εκάστοτε κατεργαζομένας ποσότητας μετά των βαθμών οινοπνεύματος και σακχάρου (μπωμέ), την παραχθείσαν ποσότητα οινοζύθου ετοίμου προς εμφιάλωσιν ως και την βάσει των διατάξεων της παρ. 9 του προηγουμένου άρθρου παραδοθείσαν εις τον εργοστασιάρχην ποσότητα οινοζύθου, τον εμφιαλωθέντα ως και τον διατιθέμενον εις την κατανάλωσιν εμφιαλωμένον οινόζυθον μετά των βαθμών οινοπνεύματος. Εν τω αυτώ βιβλίω αλλ’ εν ιδιαιτέρα τούτου στήλη καταχωρούνται ωσαύτως τα εκάστοτε εισαγόμενα ποσά λυκίσκου και σακχαρούχων ουσιών, ως και τα διατιθέμενα τοιαύτα προς παρασκευήν οινοζύθου. Ομοίως εν τω αυτώ βιβλίω αλλ’ εις ιδιαιτέρας τούτου στήλας καταχωρούνται: α)Αι ενδείξεις των επί των μηχανημάτων πωματισμού φιαλών εγκατεστημένων μηχανικών μετρητών την 15 ην  και εις το τέλος εκάστου μηνός και ενδιαμέσως εφ’ όσον επέρχεται αλλαγή της χωρητικότητος των χρησιμοποιουμένων φιαλών. β)Τους αριθμούς και χρονολογίας κεχωρισμένως των πρωτοκόλλων των προβλεπομένων υπό των διατάξεων των παρ. 9 και 10 του προηγουμένου άρθρου μετά των εν αυτοίς αναγραφομένων στοιχείων. γ)Το ποσόν του καταβληθέντος φόρου καταναλώσεως κατά χιλιόγραμμον και εν συνόλω, τον αριθμόν και χρονολογίαν του τριπλοτύπου εισπράξεως του καταβληθέντος φόρου, ως και το Ταμείον και το ονοματεπώνυμον του εισπράξαντος ταμειακού υπαλλήλου. 4.Εξαγωγή οίνου ξηρού αμπελίτου και γλεύκους εκ χλωρών σταφυλών συμπεπυκνωμένου ή μη εκ του εν ω εισήχθη εργοστασίου παραγωγής οινοζύθου επιτρέπεται μόνον επί τη εγγράφω  αιτήσει του εργοστασιάρχου δικαιολογούντος την τοιαύτην εξαγωγήν και κατόπιν εγγράφου αδείας χορηγουμένης υπό του αρμοδίου Παραρτήματος του Γενικού Χημείου του Κράτους. 5.Εν περιπτώσει αλλοιώσεως του οινοζύθου εντός των δοχείων προ της εμφιαλώσεως τούτου, προσηκόντως βεβαιωθείσης παρά του επιτηρητού του εργοστασίου επιτρέπεται κατόπιν εγκρίσεως της Γενικής Διευθύνσεως του Γενικού Χημείου του Κράτους, η απόχυσις αυτού συντασσομένου του οικείου πρωτοκόλλου εις τριπλούν, ούτινος αντίτυπον υποβάλλεται εις το Γ.Χ.Κ. Είσπραξις και βεβαίωσις του φόρου καταναλώσεως Άρθρ.4.-1.Το αρμόδιον Παράρτημα του Γενικού Χημείου του Κράτους συντάσσει την 15 ην  και εις το τέλος εκάστου μηνός, βάσει των κατά το άρθρ. 2 παρ. 6, 9 και 10 της παρούσης αποφάσεως συντασσομένων πρωτοκόλλων, κατάστασιν εις τριπλούν εμφαίνουσαν: α)Τας ενδείξεις των μηχανικών μετρητών των τοποθετημένων επί των μηχανημάτων πωματισμού φιαλών εις την αρχήν και εις το τέλος εκάστου δεκαπενθημέρου, ή και ενδιαμέσως εφ’ όσον χρησιμοποιεί φιάλας διαφόρου χωρητικότητος. β)Το σύνολον των κατά το δεκαπενθήμερον, όπερ αφορά η συντασσομένη κατάστασις, πληρωθεισών φιαλών δι’ οινοζύθου, την χωρητικότητα εκάστης τούτων και το σύνολον εις χιλιόγραμμα του εμφιαλωθέντος οινοζύθου. γ)Το σύνολον των εκκενωθεισών πωματισμένων φιαλών οινοζύθου, λόγω θολώματος ή ξένων εν αυταίς υλών, την χωρητικότητα εκάστης τούτων, και το σύνολον εις χιλιόγραμμα του εκ της εκκενώσεως ταύτης παραδοθέντος εις τον εργοστασιάρχην οινοζύθου. δ)Το σύνολον των κατά την παστερίωσιν θραυσθεισών πωματισμένων φιαλών οινοζύθου, την χωρητικότητα εκάστης τούτων και το σύνολον εις χιλιόγραμμα του ούτω απολεσθέντος οινοζύθου. ε)Το σύνολον των φιαλών οινοζύθου των ετοίμων προς διάθεσιν εις την κατανάλωσιν μετά την αφαίρεσιν των εν τοις προηγουμένοις εδαφίοις γ΄ και δ΄ φιαλών, την χωρητικότητα εκάστης τούτων, το σύνολον εις χιλιόγραμμα του ενεχομένου οινοζύθου, του κατά χιλιόγραμμον φόρου καταναλώσεως και το σύνολον του καταβλητέου φόρου καταναλώσεως. Εις την ανωτέρω κατάστασιν επισυνάπτεται πίναξ εμφαίνων κατά χρονολογικήν σειράν τους αριθμούς και χρονολογίαν των κατά το δεκαπενθήμερον συνταχθέντων πρωτοκόλλων, περί ων αι παρ. 9 και 10 του άρθρ. 2 της παρούσης αποφάσεως, μεθ’ απάντων των εν τοις πρωτοκόλλοις τούτοις αναγραφομένων στοιχείων και κεχωρισμένως τα πρωτόκολλα της παρ. 9 από τα της παρ. 10. (Αντί της σελ. 260,07) Σελ. 260,07(α) Φορολογία Οίνου 28.Δ.α.9 Η μία των καταστάσεων τούτων μετά του Πίνακος αποστέλλεται προς έκαστον των εις καταβολήν φόρου καταναλώσεως υποχρέων έργοστασιαρχών, η δευτέρα ομοίως μετά του πίνακος υποβάλλεται εις την Γενικήν Διεύθυνσιν του Γενικού Χημείου του Κράτους, η δε τρίτη παραμένει εν τω αρχείω του αρμοδίου Παραρτήματος του Γενικού Χημείου του Κράτους. Η καταβολή του οφειλομένου φόρου καταναλώσεως υπό των υποχρέων εργοστασιαρχών γίνεται εφ’ άπαξ και εντός προθεσμίας 10 ημερών από της λήξεως εκάστου δεκαπενθημέρου, μεθ’ ην ούτοι υποχρεούνται αμελλητί να προσαγάγωσι το σχετικόν τριπλότυπον εισπράξεως εις το αρμόδιον Παράρτημα του Γενικού Χημείου του Κράτους, όπερ αναγράφει επί της εν τω αρχείω αυτού τηρουμένης σχετικής, ως ανωτέρω, καταστάσεως, τον αριθμόν, την χρονολογίαν του τριπλοτύπου εισπράξεως το καταβληθέν ποσόν εις δραχμάς, το Ταμείον και το ονοματεπώνυμον του εκδόσαντος τούτο ταμειακού υπαλλήλου, μεθ’ ο θεωρεί και επιστρέφει τούτο εις τον εργοστασιάρχην. 2.Ο Διευθυντής του αρμοδίου Παραρτήματος του Γενικού Χημείου του Κράτους υποχρεούται όπως καθ’ έκαστον δεκαπενθήμερον και εντός δεκαπενθημέρου από της λήξεως αυτού, συντάσσει εις διπλούν κατάστασιν βεβαιώσεως του καταβληθέντος υπό του εργοστασιάρχου φόρου καταναλώσεως, περιλαμβάνουσαν τον αριθμόν των εμφιαλωθεισών και ετοίμων προς διάθεσιν εις την κατανάλωσιν φιαλών οινοζύθου, την χωρητικότητα εκάστης τούτων, το σύνολον του εις το ποσόν των φιαλών τούτων ενεχομένου οινοζύθου, τον κατά χιλιόγραμμον φόρον καταναλώσεως, το σύνολον του καταβληθέντος φόρου, τον αριθμόν και χρονολογίαν του τριπλοτύπου εισπράξεως ως και το ονοματεπώνυμον του εκδόσαντος τούτο ταμειακού υπαλλήλου. Την κατάστασιν ταύτην διαβιβάζει εις το αρμόδιον Ταμείον, όπερ αφ’ ου προβή εις την βεβαίωσιν του εισπραχθέντος φόρου καταναλώσεως και εκδώση το σχετικόν παράρτημα αποδεικτικού παραλαβής εισπρακτέων εσόδων, θεωρεί την κατάστασιν ταύτην και επιστρέφει το έτερον των αντιτύπων αυτής μετά του αποδεικτικού εισπρακτέων εις την αποστείλασαν Αρχήν. Η παρά του Ταμείου θεωρηθείσα κατά τα ανωτέρω κατάστασις μετά του Παραρτήματος αποδεικτικού παραλαβής υποβάλλεται υπό του παραρτήματος εις την Γενικήν Διεύθυνσιν του Γενικού Χημείου του Κράτους. Σελ. 260,08(α) 162-28 3.Εν περιπτώσει καθ’ ην ο εργοστασιάρχης δεν ήθελε καταβάλει τον οφειλόμενον φόρον καταναλώσεως εντός της υπό της παρ. 1 του παρόντος άρθρου οριζομένης προθεσμίας, εφαρμόζονται αι διατάξεις του αρθρ. 4 παρ. 4 περίοδος δευτέρα του Ν.Δ. 3337/1955. Μηνιαία δήλωσις - Καταμέτρησις υπολοίπων Άρθρ.5.-1.Οι εργοστασιάρχαι παραγωγής οινοζύθου οφείλουσιν όπως εντός πέντε ημερών από της λήξεως εκάστου μηνός επιδώσωσιν εις το αρμόδιον Παράρτημα Γενικού Χημείου του Κράτους δήλωσιν εξηγμένην εκ του παρ’ αυτών τηρουμένου, συμφώνως τω άρθρ. 3 της παρούσης αποφάσεως, βιβλίου, περί των κατά τον προηγούμενον μήνα εργασιών των, συντασσομένην επί ειδικού εντύπου υπό του Γενικού Χημείου του Κράτους, καθοριζομένου, περιλαμβάνουσαν δε: α)Τα εις την αρχήν εκάστου μηνός, ον αφορά η δήλωσις, υπάρχοντα υπόλοιπα εκ του προηγουμένου μηνός οίνων ξηρών αμπελιτών, την εντός του μηνός εισαχθείσαν ποσότητα οίνου ξηρού αμπελίτου, την καθ’ όλον τον μήνα κατεργασθείσαν ποσότητα οίνου και την εις το τέλος του μηνός υποληφθείσαν τοιαύτην εις χιλιόγραμμα μετά της εις οινόπνευμα περιεκτικότητος αυτών. Εν ιδιαιτέρα στήλη της δηλώσεως αναγράφεται η χρεωπίστωσις των εν τω εργοστασίω εισαγομένων γλεύκους εκ χλωρών σταφυλών συμπεπυκνωμένου ή μη μετά των βαθμών σακχάρου (μπωμέ) αυτού, λυκίσκου και λοιπών σακχαρούχων ουσιών και των χρησιμοποιουμένων τοιούτων. β)Τα εις την αρχήν του μηνός υπάρχοντα υπόλοιπα εις χιλιόγραμμα οινοζύθου εμφιαλωμένου και μη κεχωρισμένως, τα εντός του μηνός παραχθέντα ποσά οινοζύθου, τα συμφώνως τω άρθρ. 2 παρ. 9 της παρούσης παραδοθέντα εις τον εργοστασιάρχην ποσά, τα εμφιαλωθέντα τοιαύτα ανά δεκαπενθήμερον βάσει των ενδείξεων των επί των εμφιαλωτικών μηχανημάτων τοποθετημένων μηχανικών μετρητών, την διατεθείσαν ποσότητα εμφιαλωμένου οινοζύθου, ως και εις τας το τέλος του μηνός υπολειφθείσας ποσότητας οινοζύθου εμφιαλωμένου και μη. 28.Δ.α.9 Φορολογία Οίνου γ)Εν ιδιαιτέρα στήλη θα αναγράφωνται ο αύξων αριθμός και η χρονολογία των ανά δεκαπενθήμερον συντασσομένων πρωτοκόλλων λήψεως των ενδείξεων των επί των εμφιαλωτικών μηχανημάτων τοποθετημένων μηχανικών μετρητών, και των ενδιαμέσων τοιούτων εν περιπτώσει χρησιμοποιήσεως φιαλών διαφόρων χωρητικοτήτων, της καθ’ έκαστον δεκαπενθήμερον εμφιαλωθείσης ποσότητας οινοζύθου, τον φόρον καταναλώσεως κατά χιλιόγραμμον, τον καταβλητέον ως και τον καταβληθέντα εν συνόλω φόρον καταναλώσεως, τον αριθμόν και χρονολογίαν του τριπλοτύπου εισπράξεως, δι ου κατεβλήθη ούτος, το ονοματεπώνυμον του εισπράξαντος ταμιακού υπαλλήλου και το Δημόσιον Ταμείον. Η ως άνω δήλωσιν δέον να συνοδεύηται υπό καταστάσεως εμφαινούσης κατά χρονολογικήν σειράν τας κατά τον μήνα, ον αφορά η δήλωσις, διατεθείσας ποσότητας εμφιαλωμένου οινοζύθου, ως και το ονοματεπώνυμον και τας διευθύνσεις των αγοραστών. 2.Η Υπηρεσία του αρμοδίου Παραρτήματος του Γενικού Χημείου του Κράτους, δια του επιτηρητού του εργοστασίου υποχρεούται, όπως εις το τέλος εκάστου μηνός προβαίνη εις την καταμέτρησιν των εν τω εργοστασίω υπαρχόντων υπολοίπων οίνων γλεύκους και οινοζύθου εμφιαλωμένου και μη και εις την σύνταξιν πρωτοκόλλου βεβαιούντος τα ποσά ταύτα. Το πρωτόκολλον τούτο συντάσσεται εις τριπλούν, προσυπογράφεται δε και υπό του εργοστασιάρχου ή του αντιπροσώπου αυτού. Εν τω πρωτοκόλλω τούτω δέον να αναγράφωνται κεχωρισμένως δι’ έκαστον είδος τα εμπεριέχοντα τον οίνον, γλεύκος και οινόζυθον δεξαμενάς ή δοχεία, το εις εκατοστόμετρα ύψος του υγρού, οι βαθμοί οινοπνεύματος και σακχάρου (μπωμέ) του οίνου και γλεύκους, τας λοιπάς πρώτας ύλας, το σύνολον των φιαλών των ενεχόντων οινόζυθον μετά της χωρητικότητος εκάστης τούτων και το σύνολον των ευρεθέντων κατ’ είδος ενδιαμέσων προϊόντων. Το εν των πρωτοκόλλων τούτων τηρείται εν τω εργοστασίω τα δε έτερα δύο παραλαμβάνονται υπό του επιτηρητού, εξ ων το έν παραμένει εν τω αρχείω του αρμοδίου Παραρτήματος του Γενικού Χημείου του Κράτους, το δε τρίτον μετά των δικαιολογητικών κινήσεως υποβάλλεται εις την Γενικήν Διεύθυνσιν του Γενικού Χημείου του Κράτους. 3.Η υπηρεσία του αρμοδίου Παραρτήματος του Γενικού Χημείου του Κράτους δια του επιτηρητού του εργοστασίου προβαίνει εις την εξέλεγξιν της ανωτέρω δηλώσεως, λαμβάνουσα υπ’ όψει πάντα τα εν τη υποβληθείση δηλώσει αναγραφόμενα στοιχεία, τα παρά του εργοστασιάρχου τηρούμενα βιβλία, τα παρ’ αυτή τηρούμενα σχετικά στοιχεία και πάσαν άλλην σχετικήν πληροφορίαν, εξαγομένην εκ των βιβλίων του εργοστασιάρχου ή άλλοθεν περί των κατεργασθεισών πρώτων υλών και του παραχθέντος και διατεθέντος οινοζύθου. 4.Μετά τον έλεγχον της δηλώσεως το αρμόδιον Παράρτημα του Γενικού Χημείου του Κράτους υποβάλλει ταύτην εις την Γενικήν Διεύθυνσιν του Γενικού Χημείου του Κράτους μετ’ αντιγράφου του υπό του επιτηρητού εργοστασίου τυχόν συνταχθέντος πρωτοκόλλου επί παραβάσει του Νόμου και της παρούσης αποφάσεως. Άρθρ.6.-1.Καταργείται η υπ’ αριθ. 57328/5714 της 17 Νοεμ. 1955 απόφασις ημών «περί των όρων και υποχρεώσεων υφ’ ους επιτρέπεται η παρασκευή οινοζύθου και τρόπου βεβαιώσεως και εισπράξεως του φόρου καταναλώσεως», δημοσιευθείσα εις το υπ’ αριθ. 208 της 29 Νοεμ. 1955 φύλλον της Εφημερίδος της Κυβερνήσεως (Τ.Β΄). 2.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. (Μετά την σελ. 260,08(α) Σελ. 260,09 162-29 Φορολογία Οίνου 28.Δ.α.9 28.Δ.α.9 Φορολογία Οίνου